
	Noteikumu projekts
 Mājas (istabas) dzīvnieka atsavināšanas noteikumi
	Iebildums
Dzīvnieku aizsardzības organizācijas ir iepazinušās ar TAP portālā pieejamo MK noteikumu projektu “Prasības mājas (istabas) dzīvnieka atsavināšanai un sludinājumam” un izsaka šādus iebildumus:

1)    II nodaļā nav iekļautas norādes par dokumentu, kuru dzīvnieka atsavinātājam ir pienākums izsniegt jaunajam dzīvnieka īpašniekam par konkrētās dzīvnieku sugas turēšanas prasībām, saskaņā ar Dzīvnieku aizsardzības likuma grozījumiem (18.3 pants. (1) Mājas (istabas) dzīvnieka īpašnieks, atsavinot dzīvnieku, tā nākamajam īpašniekam sniedz rakstveida informāciju par dzīvnieka vecumu, sugu un šķirni, izcelsmes valsti, veselības stāvokli, apzīmēšanu un reģistrāciju, uzvedības un turēšanas īpatnībām.). 
2)    IV nodaļā nepieciešams papildināt ar normu, ka šķirnes mājas (istabas) dzīvnieku atļauts atsavināt tikai šķirnes mājas (istabas) dzīvnieku audzētājiem, kuri iekļauti LDC iesniegtos sarakstos, citādi zūd jēga šo sarakstu iesniegšanai LDC, kā arī patērētājs – jaunais dzīvnieka īpašnieks – nav pietiekami informēts, kur var saņemt šo informāciju par godprātīgiem dzīvnieku audzētājiem.
3)    Lai neradītu iespējas spekulēt ar viena mikroshēmas numura izmantošanu metienam vai nekontrolējamam skaitam dzīvnieku, IV nodaļa papildināma ar normu, ka dzīvnieka atsavināšanai noformējams sludinājums uz katru individuālu dzīvnieku, tajā norādot šī konkrētā dzīvnieka mikroshēmas numuru. Attiecīgi, izdalāmi divi sludinājumu veidi: 1) metiena reklāma pirms dzīvnieks sasniedzis atsavināšanas vecumu, ja tas nav apzīmēts ar mikroshēmu, kurā norāda dzīvnieka mātes mikroshēmas numuru – pēc šī numura pārbaudes LDC publiski pieejamā informācijā būtu jābūt iespējai redzēt, ka dzīvnieka mātes īpašnieks ir veicis atzīmi LDC datubāzē par dzīvnieka pavairošanas faktu – nākamam dzīvnieka īpašniekam ir jābūt drošam, ka tas iegādājas dzīvnieku no labticīga un likumpaklausīga dzīvnieka īpašnieka; 2) individuālais sludinājums par vienu dzīvnieku, kurā norādīts tā unikālais mikroshēmas numurs.
4)    Tā kā ar grozījumiem Veterinārmedicīnas likumā noteikts, ka obligāta būs arī kaķu apzīmēšana un reģistrēšana, šajos noteikumos nav pamata 13.5.punktā aprobežoties tikai ar suņu nosaukšanu – paredzams, ka kaķu apzīmēšana būs obligāta, ja kaķis tiek atsavināts, tam ir jābūt skaidri saprotamam no šiem noteikumiem, kur jaunajam kaķa īpašniekam būtu saņemama pilna informācija, kā tiesiski korekti tiek atsavināti kaķi.

Augstāk minēto atbalsta un iesniedz šādas organizācijas:
1. Dzīvnieku aizsardzības biedrība “Vidzemes ķepas”
2. Biedrība “Dzīvnieku pansija Ulubele”
3. Cēsu Dzīvnieku aizsardzības biedrība
4. Biedrība “Zanimal Hope”
5. Dzīvnieku Tiesību Aizsardzības biedrība “Animal Rights Association B.&T.”
6. Dzīvnieku aizsardzības biedrība “Ķepu ķepā”
7. Biedrība “Ar sirdi delnā”
8. Biedrība “Nepērc – Adoptē”
9. Nodibinājums “dzivniekupolicija.lv”
10. Biedrība “Ķepu sargi”
11. Biedrība Dzīvnieku palīdzības dienests
12. Biedrība Palīdzēsim dzīvniekiem
13. Kaķu palīdzības biedrība "Iespēja dzīvot"
14. Kaķu palīdzības centrs "Remi"
15. Biedrība “Katta”
16. Dzīvnieku aizsardzības biedrība "Dzīvnieku SOS”
17. Biedrība “Madonas dzīvnieku draugi”
18. Biedrība "Sedas kaķi"
19. Biedrība "Dzīvnieku Sargi"
20. Dzīvnieku aizsardzības biedrība "9Dzīvības"
21. Biedrība "Murrā!"
22. Biedrība "Kaķu palīdzība "Maks""
23. Biedrība "ŠRI GANEŠA"
24. Biedrība "Krāslavas dzīvnieku patversme"
25. Dzīvnieku Aizsardzības biedrība "SILTĀ MĀJA"
26. Nodibinājums "Labdarības fonds Sofi"

